b'\n_START_ARTICLE_\nHantili II.\n_START_SECTION_\nVladanje\n_START_PARAGRAPH_\nHantili je bil sin kralja Aluvamne, kar dokazuje Aluvamnova darilna listina njegovemu sinu. Njegova mati je bila verjetno kraljica Harap\xc5\xa1eki, h\xc4\x8derka kralja Telipinuja. Hantili je v seznamih darov omenjan neposredno za Aluvamno. Njegov naslednik Zidanta II. je bil verjetno njegov ne\xc4\x8dak._NEWLINE_Hantili II.  je bil po ve\xc4\x8d generacijah prvi veliki kralj, ki je bil o\xc4\x8detov  neposredni naslednik._NEWLINE_Sporazum o zavezni\xc5\xa1tvu kralja Kizuvatne z neimenovanim hetitskim kraljem bi lahko bila sklenjena s Hantilijem II. ali njegovim o\xc4\x8detom Aluvamno. Ob tem se pojavlja vpra\xc5\xa1anje, ali je bil Hantili o\xc4\x8detov neposredni  naslednik ali je med njima vladal uzurpator Tahurvaili. Mogo\xc4\x8de je tudi, da je Tahurvaili vladal za Hantilijem II., vendar je bolj verjetno, da je vladal pred njim in je Hantilija II. nasledil Zidanta II.'